"Kun Ihmisen Poika tulee kirkkaudessaan -
kaikkien enkeliensä kanssa, hän istuutuu kirkkautensa valtaistuimelle.
Kaikki kansat kootaan hänen eteensä, -
ja hän erottaa ihmiset toisistaan, niin kuin paimen erottaa lampaat vuohista.
Hän asettaa lampaat oikealle ja vuohet vasemmalle puolelleen.
Sitten kuningas sanoo oikealla puolellaan oleville: -
’Tulkaa tänne, te Isäni siunaamat. Te saatte nyt periä valtakunnan, -
joka on ollut valmiina teitä varten maailman luomisesta asti.
Minun oli nälkä, ja te annoitte minulle ruokaa.
Minun oli jano, ja te annoitte minulle juotavaa.
Minä olin koditon, ja te otitte minut luoksenne.
Minä olin alasti, ja te vaatetitte minut.
Minä olin sairas, ja te kävitte minua katsomassa.
Minä olin vankilassa, ja te tulitte minun luokseni.’
"Silloin vanhurskaat vastaavat hänelle:
’Herra, milloin me näimme sinut nälissäsi ja annoimme sinulle ruokaa,
tai janoissasi ja annoimme sinulle juotavaa?
Milloin me näimme sinut kodittomana ja otimme sinut luoksemme, -
tai alasti ja vaatetimme sinut? Milloin me näimme sinut sairaana -
tai vankilassa ja kävimme sinun luonasi?’ Kuningas vastaa heille: -
’Totisesti: kaiken, minkä te olette tehneet yhdelle näistä -
vähäisimmistä veljistäni, sen te olette tehneet minulle.’
"Sitten hän sanoo vasemmalla puolellaan oleville: -
’Menkää pois minun luotani, te kirotut, -
ikuiseen tuleen, joka on varattu Saatanalle ja hänen enkeleilleen.
Minun oli nälkä, mutta te ette antaneet minulle ruokaa.
Minun oli jano, mutta te ette antaneet minulle juotavaa.
Minä olin koditon, mutta te ette ottaneet minua luoksenne.
Minä olin alasti, mutta te ette vaatettaneet minua.
Minä olin sairas ja vankilassa, mutta te ette käyneet minua katsomassa.’
"Silloin nämäkin kysyvät: ’Herra, milloin me näimme sinut nälissäsi -
tai janoissasi, kodittomana tai alasti, tai sairaana tai vankilassa, -
emmekä auttaneet sinua?’ Silloin hän vastaa heille: -
’Totisesti: kaiken, minkä te olette jättäneet tekemättä -
yhdelle näistä vähäisimmistä, sen te olette jättäneet tekemättä minulle.’
"Ja niin he lähtevät, toiset iankaikkiseen rangaistukseen, -
mutta vanhurskaat iankaikkiseen elämään."
Kun Jeesus oli puhunut kaiken tämän, hän sanoi opetuslapsilleen: -
"Kahden päivän kuluttua, niin kuin tiedätte, on pääsiäinen.
Silloin Ihmisen Poika luovutetaan ristiinnaulittavaksi."
Samaan aikaan kokoontuivat ylin papisto ja kansan vanhimmat -
ylipappi Kaifaksen palatsiin neuvot- telemaan, millaisella juonella -
he saisivat Jeesuksen käsiinsä tappaakseen hänet.
"Ei kuitenkaan kesken juhlan", he sanoivat, "ettei kansa ala mellakoida."
Kun Jeesus oli Betaniassa spitaalia sairastaneen Simonin talossa, -
tuli hänen luokseen nainen, jolla oli alabasteripullossa -
hyvin kallista tuoksuöljyä.
Jeesuksen aterioidessa nainen vuodatti öljyn hänen päähänsä.
Mutta kun opetuslapset näkivät sen, he sanoivat paheksuen: -
"Millaista haaskausta!
Olisihan sen voinut myydä hyvään hintaan ja antaa rahat köyhille."
Jeesus huomasi tämän ja sanoi heille: -
"Miksi te pahoitatte naisen mielen? Hän teki minulle hyvän teon.
Köyhät teillä on luonanne aina, mutta minua teillä ei aina ole.
Kun hän voiteli minut, se tapahtui hautaamistani varten.
Totisesti: kaikkialla maailmassa, missä ikinä evankeliumin sanoma julistetaan,
tullaan muistamaan myös tämä nainen ja kertomaan, mitä hän teki."
Silloin yksi kahdestatoista opetuslapsesta, -
Juudas Iskariot, meni ylipappien luo ja sanoi: -
"Paljonko maksatte minulle, jos toimitan hänet teidän käsiinne?"
He sopivat hänen kanssaan kolmestakymmenestä hopearahasta.
Siitä lähtien hän etsi tilaisuutta kavaltaakseen Jeesuksen.